gentaiscool/nusaparagraph_topic huggingface dataset:
Digerati House, jadi salah atu warung kopi di Perumnas 3 nyang aye datengin. Lokasinye ade di daerah Perumnas 3 Bekasi Wetan. Warung kopi eni seade-adenye, tempatnye tibang rume biase nyang dibikin jadi warung kopi. Konsep seade-adenye ntu nyang ngasi kesen kerasan ama bikin betah. Digerati House dibuka dari jem 7 pagi, jadi nyang pengen ngopi pagi-pagi sambil nyarap bise nih nyoba langsung ke mari. Sesuei namenye, konsep bangunannye kaye rume biase nyang dibuat warung kopi. Tempatnye lega, ade bagian latar depan, dalem, luar rume, ama barnye kepisah. Gaye hiasannye sederhane, simpel, ama kaga banyak perintilan. Tempatnye pas dah kerasan banget buat kongko ama nongkrong bareng temen. 

Topic: food & beverages
Elu punya hobi? Hobi entu suatu kegiatan yang kita demenin dan setelah ngelakuinnye kite ngerasa seneng. Aye yakin tiap orang punya hobi masing-masing. Selaen bisa bikin kite seneng, ternyata ngelakuin hobi yang kite punya juge ade manfaatnye. Misalnye; kite bisa belajar hal baru dari entu hobi yang kite lakuin, bisa nyalurin passion yang kite punya, bikin kita lebih kreatif, ngasah kemampuan problem solving kite, ngasah kemampuan ngatur waktu kite, dan laennye. Hobi entu juga bermacem-macem, bisa kayak aye hobi nulis hasil imajinasi aye, bisa olahraga golf, basket, sepedahan, berenang, main game, main alat musik, baca novel, masak, dan laennye. Nah entu die tentang hobi. Hobi bener-bener beragam dan ade banyak manfaatnye kan?

Topic: leisures
Ngêdaki gunung ngêjadi salèh atu hobi nyang kini dipaporitin olèh parè pênjêlajèh. Pêrsiapan amat pênting dilakuin sêbêlon ngêdaki gunung. Pêrtamè, sêlalu kasih tau sêsêorang kê manè êlu bakal pêgi amè kapan êlu bêrêncanè buat kêmbali. Kalo ngêmungkinin, jangan pêgi dèwèk. Sêlanjutnyè, pakè pakèan amè bawè pêralatan nyang têpat, ingêtlah bahwa cuacè bisè amè bakal bêrobah. Bêrikutnyè, pêlajarin ngêbacè kompas, ambil pêta arèa, amè sêsuèin diri êlu sêcarè nyêluruh sêbêlon pêrjalanan êlu. Sêlalu bawè pêralatan darurat amè kêtauin carè ngêgunèinnyè. Pastiin ntu ngandung tigè hal pênting pêrlindungan, api, amè alat pêranti ngasih tau posisi êlu. Kalo êlu kêsasar atau luka, ingêt buat têtêp tinggal, bêpikir jêrnih, ngamatin kêadèan sêkitar, amè ngêjè pêrêncanèan.

Topic: slice of life
Perjuangan kite jalan jauh tuh kebanyar ama segernye aer curug tuh ditambah lagi ama pemandangan nyang luar biasa cakepnye. Mata kanyanye dimajain banget ama suasannye, udara nyang dihirup juga kerasa asrinye. Kalo ada camping di sono pasti seru tuh cuma aye takut si kalo malem takut ketemu dedemit. Buat ngelepas stres mah cocok banget tuh karena pemandangannye kite gabisa liat tiap hari, jauh dari gedung-gedung tinggi bikin kite makin terbawa ama suasana. Buat tiduran juga enak banget karna anginye sepay sepoy padahal kaga ada kipas ama AC, semuanye serba alami dah. Sampe sono bisa ngelepasin capek karna perjalannya nyang lumanyan dan nguras energi.

Topic: leisures
Nah aye mulai dikenal ama orang karna aye jadian ama senior di temoat aye sekolah waktu SMP. Emang cowo aye lumanyan terkenal di sekola, jomplak banget dah ama aye nyang cuman anak cupu. Awal kenalan aja die kaga kenal, nah trus kenalan tuh pas aye tibang nyipen pin BBM karna itu juga boleh broadcast dari temennye di kontak aye. Nah pas kenal ya die nanya anak mana trus kaget banget pas tau aye ama die satu SMP. Seiring berjalannye waktu juga pas dikenalin nih ama temen-temen tongkrongannye di SMP mereka juga kaga percaya kalo aye dari SMP mereka karna katanye pada kaga pernah liat.

Topic: slice of life
Waktu sekolah dasar pan rasanye seneng banget tuh tampil di depan umum. Nah biasanye nyang sering ngadain lomba tuh nyang terlibat ama tarik suara, karna suara pas-pasan jadi mutusin ikut lomba buat vokal group aja dah. Nah dulu pan waktu lomba lagu nyang dipake lagi daerah, karna tiap senen pas upacara suka nyanyiin tuh kaga berat dah, sering latian itung-itung. Nah karna itu jadi kite hapal dah tuh lagu-lagu nyang ada di seluruh daerah Indonesia, teryata banyak ama beragam. Kaga nyangka banyak juga lagu nyang enak didenger, jadi kebawa tuh di otak nadanye, jadi suka nyanyi-nyanyi sendiri dah kalo lagi ngapa-ngapain.

Topic: culture & heritage
Pernah denger Internet of Things (IoT)? Katenye entu merupakan salah satu teknologi terkini dan makin canggih, yang merupakan jaringan yang terhubung satu sama laen. Adenye IoT, katenye perangkat mereka bisa berinteraksi dan saling bagi data satu sama laen. Kagak Cuma mungkin koneksi antar perangkat yang berbeda, IoT pun dapet lakuin akses jarak jauh. Contohnye entu, elu ngonci pintu mobil Anda elu dari jarak jauh. Mantep bener kan teknologi terkini yang main canggih? FitBit yang elu pake buat lacak jumlah kalori yang elu bakar pun make teknologi IoT. Entu chip IoT katenye dimasukin ke mesin yang bantu bisnis buat nilai kinerja entu mesin tersebut dan bantu pade pemeliharaannye.

Topic: technology
Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Pas udeh jam 6 lewat, aye pun berangkat buat olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi sayangnye pas aye lagi nyantai dan nikmatin momen olahraga bersepeda sambil dengerin lagu, tiba-tiba aje ade kejadian kagak terduga yang bikin aye kaget, ngeri ketakutan, dan bahkan kapok buat beberapa lama. Elu atu, kejadian kagak keduga ape yang bikin aye sampe setakut dan sekapok entu? Jadi pas aye mau belok buat masuk ke jalan perumahan, tiba-tiba aje ade motor ngegas dari arah belokan entu. Jelas aje aye langsung ngerem mendadak. Tapi karena aye ngerem mendadak dan terlalu kenceng atau ape, akhirnye sepeda aye jadi kejungkal dan aye pun kelempar jatoh. Wajar aje pas entu aye bener-bener ngeri dan kapok kan? Soalnye entu kejadian kagak keduga pas lagi olahraga bersepeda bisa aje bikin aye celaka parah atau ape. Entu kejadian kagak terduga bener-bener bikin aye kapok buat olahraga bersepeda selama beberape lama.

Topic: sports
Olahraga bermanfaat positif untuk tumbuh kembangnye seorang anak. Olahraga memberikannye manfaat baik untuk semua usia, khususnye membantu para bocah memiliki jantung dan paru-paru yang kuat dan sehat, mempunyai tubuh lebih fleksibel, membentuk tulang kuat, dan menjaga berat badan. Selain ntu manfaatnye untuk pertumbuhan fisik, olahraga juga memberikan mengajarkannye Si Anak untuk berkomunikasi, mengambil keputusan, komitmen, memperbaiki suasana hati (mood), dan meningkatkan rasa percaya diri. Kebaikan tersebut membuat Si Anak menjauh dari risiko obesitas, depresi, penyakit jantung, dan diabetes. Untuk menghindari risiko tersebut pola hidup sehat dan aktif sangat disarankan. Olahraga memberikan manfaat dalam tumbuh kembang fisik dan social Si anak. 

Topic: sports
Surat Al-Lahab diturunin mulè dari ancêman api nêrakè bagi bini Abu Lahab. Karna istri Abu Lahab udèh nyêbar pitnèh kêpadè Rasulullah Saw., sêbagè balêsannyè, bini Abu Lahab bakal dikasih kalung dari sabut wayah bêradè di dalêm nêrakè. Abu Lahab bin Abdul Muthalib adalah mamang dari Rasulullah Saw. Diè disêbut Abu Lahab karna mukènyè nyang mêngkêrèlèp. Diè amè biniyè, Ummu Jamil, têrmasup orang-orang nyang paling dêmên nyakitin Rasulullah amè ngêmusuhin Islam. Surat Al-Lahab bêrisi kutukan buat Abu Lahab nyang nyakitin Rasulullah Saw. Surat Al-Lahab jugè ngandung bêritè goib bahwa Abu Lahab bakal ngêrugi, binasè, amè cêlakè. Hal ntu bênêr-bênêr kêjadian. Diè modar dêngan sakit nyang ngêjè jêmbêr têmên-têmênnya ampè kagak adè nyang mao makaminnyè.

Topic: religion
Masarakat kagak pêrlu lagi datèng ke loket fisik di pelabuhan buat membeli tikèt pênumpang moda transportasi kapal. Pembelian tikèt kapal kini bisa dilakuin sêcarè online liwat website Pelni amè aplikasi Ferizy. Bêrikut carè beli tikèt kapal liwat Ferizy. Pêrtamè, unduh aplikasi Ferizy di PlayStore atau AppStore. Daptar sêsuè dêngan alamat email nyang dimilikin. Sêudèh berhasil login, di halaman beranda, masupin bêbêrapè informasi pêrjalanan nyang mao dilakuin, yakni pelabuhan keberangkatan amè tujuan akhirnyè, jênis layanan kapal nyang mao ditumpangi, jênis golongan pênumpang, amè jadwal keberangkatan. Lalu, klik opsi "Cari Jadwal". Aplikasi bakal menampilkan ketersediaan kapal sêsuè pengaturan nyang dimasupin tadi. Sêlanjutnyè, pilih kapal amè klik opsi "Lanjutin". Isi datè pemesan amè pênumpang sêsuè kartu identitas nyang dimilikin. Sêudèh terisi, klik opsi "Pêsên" amè pilih opsi "Lanjutin Pembayaran". Sêudèh pembayaran sêlêsè, tikèt digital bakal dikirim ke alamat email pemesan. Simpên tikèt ntu buat diperiksa wayah mao ngênaèkin kapal pelabuhan keberangkatan.

Topic: slice of life
Kalo dulu kan kite mao naek angkot tuh suka ribet mikirin ada recehan apa kaga, trus juga kalo turun bikin macet karna nunggu abangnye tuh ngasih kembalian kite nyang bayarnye tuh pake duit gede. Masih ribet tuh ama nyang kaya begitu dulu mah jadi mao gamau mesti kite siapin tuu recean buat naek angkot. Kalo sekarang mah beda, kite kalo naek kendaraan umum tinggal oake satu kartu aje nyang bisa di pake buat segala jenis kendaraan. Ada 1 kartu pembayaran tuh kite tinggal isiin saldo nanti buat dipake naek apa juga bisa. Ampe parkir aje bisa dah udeh gitu bisa lebih cepet transaksinye karna kaga perlu ngeluarin dompet nyari duit recehan trus juga kaga bingung nyari kembalian.

Topic: slice of life
Tiap ari si udin mondar-mandir kolaan di kampus tername di Indonesia. Tiap ditawarin mao nenteng bekel ape kagak, slalu nyautin kagak mao. Audah kenape. Ape masakan enyaknye kagak sedep ye. Ditanyein kagak laper ape lu din? Katenye kagak lah nyak, kan aye di kampus ganjel perut make nasi ayam bakar Baba Roni. Katanye, die kagak pede nenteng bekel masakan enyak. Karne masakannye jadul. Udin malu diliatin temen-temennye karne lauknye sederhane banget.  Akhirnye,  si udin slalu beli ayam bakar pake nasi setomplok. Namun, terjangko buat mahasiswe nyang gegaresnya kek kuli bangunan. Udeh gitu, praktis dan kagak musti ribet bawaannye. Ye, tapi gituh nguras duit. 

Topic: food & beverages
Musim ujan begini emang sedepnye minum nyang anget-anget. Sale atu minuman nyang ni'mat banget pas lagi ujan-ujan ntu jeruk jahe madu. Selaen diminum pas lagi anget-anget, minuman eni juga sedep kalo ditambahin es batu. Minuman eni juga bisa nurunin kolestrol ama ngangetin awak. Cara bikinnye gampil amet, bisa dibikin dewek di rume. Mule-mule masukin aer jeruk manis, aer jeruk lemon, jahe parut, ama madu dalem mangkok blender. Blender ampe alus ama keaduk rate. Trus siapin gelas masukin aer jeruk. Tambahin es kalo pingin dingin, kalo kaga mah bise langsung diminum pas anget-anget. Sedep diminum, anget di tenggorokan, trus kerasan juga di perut.

Topic: food & beverages
Hari Rayè Nyêpi diyakinin sêbagè awal Taun Pêmbaruan, yaitu kêjalinnyè tolêransi umat bêragamè nyang rukun. Wayah ntu banyak pêrtikèian antêrsuku bangsa (suku Caka, Pahiava, Yueh Chi, Yavana, amè Malaya) dêngan kondisi mènang amè kalèh nyang silih bêganti. Gêlombang pêrêbutan kêkuasèan antêrsuku nyêbabin kêombang-ambingnyè kêidupan bêragamè ntu. Pêrtikèian akhirnyè dimênangin suku Caka di bawèh pimpinan Rajè Kaniskha I. Bêrkat kêpêmimpinan Rajè Kaniskha I nyang bêrasil nyatuin bangsè nyang tadinyè bêrtikèi dêngan paham kêagamèan nyang saling bêrbèda. Olèh karna ntu, sistim kêrajèan di India makè sistim kalèndêr suku Saka. Sêtêlèh sistim kalèndêr Saka masup kê dalêm Kitab Nagarakêrtagama, taun Saka rêsmi dipakè di Indonèsia.

Topic: religion
Logistik puguhnyè adalah kêbutuhan pital bagi saban pêndaki. Wayah ngêlaksanèin pêndakian, kêmampuan manajêmèn logistik amat dipêrluin, têrutamè bagi pêndakian nyang ngêbutuhin waktu cukup lamè. Logistik adalah ganyêman atau bêkêll apè ajè nyang êlu bawè wayah ngêlakuin pêndakian. Kêkêliruan tèknik ngatur logistik bisè nyêbabin pêndakian kêrasè mangkin sulit, bahkan kalo kêadèan èkstrèm bisè nyêbabin kêmatian. Tujuan dalêm pênguasèan tèknik manajêmèn logistik biar pêndaki bisè nêntuin jênis pêrbêkêlan bêdasarkan polumê, kandungan kalori, sêrtè nutrisi biar lêbih èpisièn amè èkonomis sêhinggè carrier nyang êlu gunèin kagak ngêjadi bêrat amè kagak ngabisin têmpat, tapi jugè têtêp bisè mênuhin kêbutuhan ènèrgi nyang proporsional bagi parè pêndaki.

Topic: slice of life
Kalo êlu udèh ngêrasè olahragè sêbagè kêbutuhan, punyè sêbuah alat olahragè di rumèh bisè jadi suatu kêwajiban. Treadmill bisè ngêjadi pilihan utamè pêranti bêolahragè karna lêbih èpisiên dalêm pênggunèannyè. Kagak sêdikit orang nyang ngêbeli treadmill pêranti bêolahragè di rumèh. Sêbêlon ngêbelinyè, pastiin êlu udèh ngukur lêga ruangan nyang kêsêdiè pêranti naro treadmill. Kalo ruangan nyang êlu punyè têrbatês, sêbaèknyè ngêmilih treadmill nyang bisè dilêpit sêhinggè ngêgampangin pênyimpênannyè. Têrus, bisè dibilang treadmill êni punyè hargè nyang cukup mahal. Êlu kudu banyak pêrtimbangan sêbêlon ngêbêli. Sêbaèknyè jangan kêbèmbat amè hargè treadmill murèh karna hargè murèh bisè ajè ngorbanin kualitasnyè. Jadi, kudu cêli sêbêlon beli treadmill, yè!

Topic: sports
Masih di kelas 1 SMP, aye akhirnya keluar dari ekstrakulikuler paskibra. Nah, bingung tuh mau gabung ke ekstrakulikuler apa lagi. Sebenernye aye pengen ikut tari saman, cuma kaga tau knapa kayanye aye juga kaga cocok. Dulu pan kite liat tuh cewe-cewe nyang nari saman pada cakep-cakep jadinye aye kaga pede. Dulu juga blom kenal tuh ama temen nyang ikut ekskul sama juga. Nah, karna pas itu temen aye ikut ekskul PMR jadi ya terpaksa ngikut PMR aje. Abisan aye juga kaga tau mau kemana lagi, trus PMR kayanya enak diajak jalan-jalan mulu jadi ya aye pilih aje ikut PMR pas SMP.

Topic: sports
Wacana mengenai komputer yang dapat dibawa, dan digunakannye ntu di mane aje udeh menjadi perbincangan sejak tahun 1970-an. Sejak saat ntu, bermunculannye berbagai macam komputer mikro dengan fungsi masing-masing. Sejarah laptop ditandai dari kemunculan IBM Portable PC 5100 pada tahun 1975. Ini adalah komputer mikro pertama yang dibuat khusus untuk kebutuhan matematika dan engineering. Setelah ntu, bermunculan produk yang memiliki fitur yang lebih lengkap seperti Rockwell AIM 5, IBM Portable PC 5110, hingga Heathkit H9. Selain fungsi yang telah disebutkan, masih bejibun manfaat lain yang didapatkan dari laptop. Kite dapat melakukan aktivitas seperti browsing, blogging, dan lain-lain. Bagi banyak orang, laptop bahkan menjadi penunjang utama menghasilkan rupiah atau dolar. Baik itu dari bisnis online, mencari pekerjaan paruh waktu dan sebagainye. Manfaat lainnye adalah dapat menyimpan data di laptop, mulai dari dokumen, foto, video, maupun format file lainnya. Besarnya data yang dapat disimpan akan bergantung pada besarnya storage yang pada laptop yang dimiliki.

Topic: technology
Laptop juga bisa digunakan sebagai sarana berkomunikasi. Aplikasi smartphone seperti WhatsApp dapat pula kite buka di laptop via WA WEB. Selain ntu, kite juga dapat menginstal Skype untuk berkomunikasi jarak jauh. Ketika kite sedang lelah atau jenuh, laptop menjadi media hiburan. Mendengarkan Murottal, menonton film, maupun bermain game dapat dilakukan di laptop.Memang aktivitas tersebut dapat dilakukan di ponsel pintar. Tapi, menonton film di laptop akan memberikan kesan lebih memuaskan. Selain itu, beberapa game juga akan lebih menyenangkan jika dimainkan di laptop. Dengan bantuan aplikasi desain dan editing, kite dapat membuat desain poster, pamflet, maupun desain lainnye. Selain ntu, kite dapat pula melakukan editing pada foto maupun video. Kite dapat memanfaatkannye aplikasi seperti After Effect, Adobe Ilustrator, Photoshop, maupun Corel Draw. Bahkan, untuk editing video dengan sederhana, kite dapat menggunakan Movie Maker.

Topic: technology
Kalo dari kecil ponakan ente udeh demen maen bulu tangkis, ade baenye terus dikembangin. Siape tau bise kek pebulu tangkis gacoannye orang Indonesia: Anthony Sinisuka Ginting. Ginting, name panggilannye, udeh mulai maen bulu tangkis dari die SD, bahkan menangin kompetisi MILO School Competition kategori tunggal lanang pas 2008. Begitu naek ke SMP, die juge menangin kategori nyang same di kompetisi nyang same. Udeh keliatan, pan, neh, bibit unggulnye? Nah, untungnye ame die diseriusin terus ampe udeh segede karang. Atlet kelairan 1996 enih udeh ngikut banyak jenis kompetisi, dari nyang nasional ampe internasional. Kagak dikit titel juara nyang disabet ame medali nyang didapet ame die. Sejauh enih, die udeh 6 kali menang dari 2017 ampe 2022. Sisanye runner up. Kalo medali nyang didapet, ade 6 emas, 4 perak, ame 6 perunggu. Keren bangat gini, ye, hasil nekunin hobi ame passion dari kecil.

Topic: sports
Kereta api alat transportasi paling gampang bari jadi favorit orang indonesia pade umumnye, soalnye kalo naek kereta api bise sambil nonton pemandangan, walau kalo naek kreta waktunye agak lame dibanding ame pesawat. jaman sekarang ampir semue kota di pulau jawa ude bisa dikunjungin pake kereta api. minggu eni ane mau dinas kerja ke kota salatiga, ane renacanye mau make kreta api dari jakarte ke semarang, nah entar dari semarang ane bakal nyambung naik kereta ke kota salatiga, kota salatiga ntu diapit ame kota semarang juge kota solo. jadi ade 2 alternatif nyang bise kite ambil kalo misal mau ke kota salatiga. 

Topic: leisures
Satè taichan sêmpêt populèr padè 2016 dan ngêjadi salèh atu satè nyang didêmênin banyak orang, têrmasup ayè, ampè wayah êni. Satè taichan pêrtamè kali dikêjè amè salèh atu pêdagang satè madura di daèrah Sênayan bêrnamè Amir. Padè 2014, Amir dapêt pêlanggan nyang bêrasal dari Jêpang, tapi diè ngaku kagak dêmên satè ayam nyang makè bumbu kacang gono. Diè mintè Amir supayè ngêbakar daging ayamnyè ajè, têrus ditambèhin garêm amè sêdikit pêrêsan jêruk nipis. Karna kagak dêmên pêdês, diè mintè Amir buat naro sambêl rawit nyang adè sêbagè pêlêngkêp. Wayah Amir nanyè namè satè ntu, orang Jêpang ngêjawab "taichan". Dari pêlanggannyè ntulah Amir ngêdapêt namè amè carè ngêjè satè jênis baru. Akhirnyè, satè taichan dikênal ampè karang dah.

Topic: food & beverages
Angklung adalah salèh atu alat musik tradisional khas Jawa Barat. Banyak carè nyang dilakuin buat ngênalin alat musik tradisional êni, salèh atunyè liwat pariwisatè kayak nyang dilakuin Saung Angklung Udjo. Saung Angklung Udjo dibangun sêbagè bukti dèdikasi buat ngêlêstariin sêni amè budayè tradisional Sunda. Têmpat nyang bêrlokasi di Jalan Padasuka No. 118 êni mêrupakan sêbuah têmpat wisatè budayè nyang ngêjadiin angklung sêbagè objèknyè. Di têmpat êni, pêngunjung bakal disajiin bêrbagè pasilitas hiburan nyang bêrhubungan amè angklung. Èdukasi budayè liwat pariwisatè êni jugè dirasè èpèktip karna pênyampèannyè mênarik. Orang nyang bêlajar di têmpat wisatè èdukasi puguh lêbih ngêrasè kêrasan daripadè kudu bêlajar di ruang kêlas.

Topic: leisures
Untungnye pas nikah aye ketemu ama laki nyang cara ngilangin stresnya dengan lari ke tempat nyang tenang. Kalo udeh mumet banget ama idup aye ama laki tuh suka staycation buat males-malesan aje gitu seharian karna udeh mumet ama kegiatan sehari-hari. Kan kalo di rumah ada aje nyang mao dikerjain, jadi ujung-ujungnye kaga istirahat malah dikasih hari libur buat beberes. Nah, kalo kite nginep di tempat laen kan enak tuh tinggal tiduran bae sambil males-malesan, nanti pas mao pulang kaga perlu mikirin beres-beres. Kuncinye kalo mao staycation ya kondisi rumah jangan berantakan banget karna percuma staycation tapi baru sampe rumah udeh mumet lagi.

Topic: slice of life
Sekarang pan udah banyak tuh cara kite nimba ilmu agama, contohnye dengan ikut kajian-kajian. Sebenernya bagus nih niat buat kite, pan harus seimbang tuh ilmu di dunia ama di akhirat. Cuma lagi-lagi kite juga harus pinter milih ikut kajian, walaupun temen kite udeh ngikut lama cuma mesti dicari tau dulu. Bener apa kaga nih kajian, pan bisa aja ikut kajian nyabg menyimpang tapi kite kaga sadar. Pokoknya di zaman sekarang bener-bener kudu ati-ati banget dah. Alesan karna ikut temen udeh kaga berlaku lagi, soalnye kaga dikit orang nyang ketipu ama orabg-orang terdekat. Jadi harus tetep waspada trus juga kali emang mau nolak mesti bae caranya, jangan ampe ati-atian kite malah nyinggung perasaan.

Topic: religion
Indonesia terkenal memiliki segudang atlet berprestasi yang terkenal di mancanegara. Mulai dari atlet bulu tangkis hingga panjat tebing, sederet nama atlet Indonesia harum dan mendunia. Torehan prestasi di pentas internasional membawa mereka terkenal. Bahkan salah satu di antaranye tercatat dalam Guinness World Records. Lahir di Grobogan, 21 Maret 1995, atlet panjat tebing Indonesia berjuluk Spiderwoman, Aries Susanti Rahayu, dikenal dunia karena berhasil meraih gelar juara dunia di ajang International Federation of Sport Climbing (IFSC) World Cup tahun 2018 di China. Sebelum meraih sukses besar tersebut, Aries juga sering meraih kesuksesannye di berbagai ajang internasional. Sebut aje IFSC Climbing World Cup 2017 di China dan IFSC Climbing World Cup di Rusia tahun 2018. Satu hal yang juga membanggakan, Aries memecahkan rekor dunia terbaru atas dirinye sendiri, dengan mencatatkan rekor speed putri tercepat dalam kurun waktu hanya 6,995 detik untuk dinding dengan tinggi 15 meter.

Topic: sports
Memilih seseorang untuk menjadi pasangan hidup tentu kagak sembarangan. Ada cara memilih pasangan hidup yang tepat agar kagak menyesal di kemudian hari. Cara ntu bisa jadi pertimbangan kite sebelum mantap memutuskan bahwa si die ntu merupakan orang yang tepat untuk menjadi pasangan hidup kite. Jangan sampai, setelah menjalaninye jenjang yang serius seperti pernikahan kite baru mengetahui sifat, dan sikap asli pasangan yang dapat membuat kite kecewa. Tahap pertama yang harus dilewati sebelum mencintai orang lain ntu adalah mencintai diri sendiri alias self-love. Dengan mencintai diri kite sendiri, dan mengakui kekurangan serta kelebihan dalam diri, akan membantu kite ntu untuk menjalin hubungan yang lebih sehat dengan orang lain, termasuk pada pasangan hidup kelak.

Topic: slice of life
Pergi ke rumah nenek pas liburan udeh jadi agenda yang pasti banget di lakuin. Apelagi kalo rumah neneknye jauh, pasti kita kaga bisa seminggu sekali kesono, makanye pas liburan lama kudu wajib banget nginep disono. Aye punya nenek rumahnye lumayan jauh di Cirebon, aye seneng banget sama sodara aye biasanye kita kalo udeh libur sekolah kita bakal nyempetin waktu buat nginep disono. Naik kereta adalah hobi kite kalo mau ke kota Cirebon, enak aje gitu naik kereta suasananye, liattin pemandangan, dan cepet juga nyampenye. Kebetulan juga dari stasiun ke rumah nenek kite tinggal naik becak 10menit sampe, sebenernye jalan kaki juga kaga jauh jauh amat, cuma bawaan kite seabrek abrek jadi kudu naik becak deh. 

Topic: leisures
Elu tau kagak maklor alias makaroni telor? Nah entu cemilan favoritnye aye. Makaroni telor entu rasanye enak bener, apelagi kalo aye beruntung nemuin abang-abang yang jago bikinnye. Makaroni favoritnye aye itu teksturnye agak garing telornye. Nah selaen entu, makaroni telor yang lumayan berminyak sekaligus garing, makin sedep kalo mecinnye berasa! Aye biasanye beli makaroni telor yang teksturnye agak garing dan dipakein bubuk balado dan barbeque. Jadinye pas entu cemilan favoritnye aye udeh jadi, warnanye merah dan oren gitu karena bubuk-bubuk yang dipakein, bersinar karena minyak, terus pas dimakan teksturnye agak garing. Enak bener dah entu cemilan! Aye jadi kepengen deh sekarang.

Topic: food & beverages
Tabulampot adalah akronim dari tanêman buah dalêm pot. Artinyè, tumbuhan nyang dibudidayèin dalêm pot amè ngêmilikin tujuan yakni pêranti hiasan atau pêranti diproduksi buahnyè. Têrbatêsnyè lahan bukan lagi halangan pêranti nyalurin hobi bêkêbon atau bêcocok tanêm. Adè carè biar bisè nanêm tanêman di lahan sêmpit sêkali gè, yakni dêngan tabulampot. Di Indonèsia, mètodè tabulampot udèh adè sêjak 1970-an. Mètodè êni têrus bêkêmbang, baèk dari sisi tèknologi atau jumlèh jênis tanêman nyang bisè dijadiin tabulampot. Ampir sêmuè jênis tanêman buah bisè tumbuh dalêm bêntuk tabulampot, tapi kagak sêmuè tabulampot bisè ngêhasilin buah. Olèh karna ntu, pêmilihan bibit tanêman mêrupakan hal nyang amat nêntuin tingkat kêbêrhasilan tabulampot. Umumnyè tanêman nyang dibudidayèin adalah tanêman buah amè sayuran kayak jeruk, sawo, jambu aèr, jambu biji, amè bêlimbing, sêdêngkan padè sayuran tumannyè cabe rawit, tèrong, amè sêlèdri. 

Topic: slice of life
Elu tau kan ye, kalo Indonesia entu beken bener sama wilayahnye yang luas dan aneka hayatinye yang beragam? Nah pastinye karena wilayah yang luas, akhirnye lahirlah keberagaman budaya juga, dari Sabang sampe Merauke. Bisa dikate tiap daerah di Indonesia entu ade kebudayaan yang berbeda. Bahkan, di tiap-tiap daerahnye pun juga ade aneka karakteristik, kepercayaan, dan kebiasaan budaya yang beraneka ragam. Beberape budaya yang ade di Indonesia entu misalnye upacara adat, kesenian tari, seni bela diri, dan kesenian musik. Abis entu, kalo contoh dari upacara adat di Indonesia salah satunye adalah Dahau. Dahau entu salah satu upacara adat yang asalnye dari Kalimantan Timur. Entu upacara dilakuinnye pas ade lahiran yang entu bayinye merupakan keturunan bangsawan atau terpandang. Di entu upacaram bayinye bakalan dikasih nama dan ritual adat bakalan dilaksanain selama sebulan penuh.

Topic: culture & heritage
Aye bakalan ngebagiin pengalaman aye bulan lalu. eni salah satu menu nyang dikasiin di restoran pasta  nyang kagak jauh lokasinye dari rumah aye. Banyakan macem menunye ade pasta ayam rica-rica salah satunye. Sebelumnye aye udeh pernah nyobain menu pasta nyang laen di restoran eni dan rasanye lumayanan lah ajib. Menu rica-ricanye eni aye pesen soalnye aye demen makanan nyang pedes. Tapinye, waktu aye nyobain, kagak taunye rasanye nyang nonjol cuman rasa pedesnye doang tapinye kagak kelebian asin di lidah aye. Aye lupa ape namenye ntu menu tapinye aye bise ngejembrengin detail makanannye, ade dori katsu nyang disajiin ame nasi,lalapan ditambahin kentang nyang bise diliat di gambar menunye. Dituangin deket sedikit kuah kari terus dilengkapin ame semangkok kuah kaldu. Aye kagak demen ame kuah kari dan kuah kaldunya. Kalo kata aye rasanye kaga ketauan juntrungannye, kagak kaya kuah kari nyang biasa kite lebok. 

Topic: food & beverages
Anyaran bangat dibuka Mei 2021, Obelix Hills sempet tenar di media sosial lantaran ngasi pemandangan nyang istimewa nyang bakal dikasiin. Konsep tempatnye sekilasan mirip HeHa Ocean View. Tempat wisata Jogja eni ade di atas batu purba nyang punya luasan delapan hektare. lantaran lokasinye nyang ade di ketinggian, kite pade bise banget lihat indahnye city view ame sunset nyang ajib bangat. Panorama khas eni nyang ngebuat Obelix Hills jadi tempat nyang edan ajibnye buat melepasin mumet. Dekorasi nyang pas ame lampu-lampu hias nyang cakep juge buat tempat eni kerasa romantis ame syahdu juge. Ade bejibunan tempat ame arena nyang bakal ditawarin, di antaranye Casa Mexiana nyang ngasi warna-warninye nyang ngebuat pelancong ngerasain nuansa meksiko di Jogja nyang kalo dipikir jauh banget. .

Topic: leisures
Dari khotbah terakhir yang didengerin Alsa entu ade kaitannye sama kemudahan dalam menjalankan suatu ketentuan agama. Katenye, Nabi Muhammad entu nunjukin kasih sayang ke kite para umatnye dengan ngasih beragam kemudahan dan keringanan buat kite. Elu yang orang Islam pasti tau kan, kalo Nabi merintahin kite buat beramal sesuai kemampuan kite masing-masing aje dan kagak ngijinin buat berlebihan. Hal entu pastinye mempermudah kite kan karena bisa beramal dengan sesuai kemampuan kite aje? Nah karema katenye entu, hal yang beelebihan bakalan munculin suatu kebosenan. Terusnye, kebosenan entu pade beramal tentunye bakalan berefek buruk ke diri pelaksananye. Nah entu die sekilas deskripsi dari khotbah agama yang terakhir didenger Alsa.

Topic: religion
Ape aje barang elektronik yang elu tau dan elu punya? Ade kagak barang elektronik yang elu tau dan menurut elu berguna bener tapi belom punya? Nah kalo aye ade nih, ya entu earphone wireless, earphone tanpa kabel yang pakenye bluetooth disambungin ke hape gitu loh. Nah aye mulai sadar kalo aye butuh elektronik satu enih selaen elektronik laennye pas aye tinggal beberape bulan sendirian di rumah. Karena sendirian, otomatis banyak yang kudu aye kerjain entu urusan rumah. Biasanye aye nyapu ngepel di lantai 2 dna balkon aje, tapi pas tinggal sendirian, dapur ruang tamu, ruang tv, kamar di bawah, dan laennye yang ade di lantai bawah kudu aye bersihin juga. Nah biar aye bisa dengerin musik tanpa bawa hape biar kagak ribet, aye butuh earphone bluetooth. Nyok deh beli!

Topic: technology
Dua dèsa di Banyuwangi masup peringkat 5 tertinggi status Indeks Dèsa Membangun (IDM) Mandiri Nasional. Dua dèsa onoh adalah Dèsa Genteng Kulon ama Genteng Wetan, wilayah Kecamatan Genteng. Dèsa mandiri adalah dèsa maju nyang ngêmilikin kemampuan melaksanakan pembangunan dèsa buat peningkatan kualitas idup sêrta kesejahteraan masyarakatnya, dêngan ketahanan ekonomi ama ketahanan ekologi secara berkelanjutan. Berdasarkan data IDM Taun 2021, sebanyak 89 dèsa di Banyuwangi dinyatakan sêbagè dèsa mandiri. Dua di antaranya, Dèsa Genteng Kulon menduduki peringkat kedua nasional dêngan skor 0,9924; sementara Dèsa Genteng Wetan di posisi kelima dêngan skor 0,9867. Di Dèsa Genteng Kulon ama Genteng berbagai fasilitas, sarana, ama prasarana pendukung ketiga indikator penilaian onoh telah terpenuhi sehingga dua dèsa di Kecamatan Genteng onoh meraih nilai tinggi ama masup dalêm jajaran lima besar IDM Mandiri Nasional.

Topic: slice of life
Salèh atu komponèn nyang kudu dilakuin pêranti ngêjagè kêsèhatan adalah dêngan ngêlakuin olahragè. Tapi, olahragè mêrupakan salèh atu kêgiatan nyang punyè risiko têrjadinyè cidêrè apèbilè kagak dipêrsiapin dêngan baèk amè bênêr. Pêranti ngurangin risiko têrjadinyè cidêrè, hal pênting nyang dianjurin adalah dêngan ngêlakuin pêmanasan (warming up). Istilèh pêmanasan dalêm masarakat kadang pênggunèannyè kêtukêr amè disalèhartiin sêbagè pêrêgangan (stretching), padahal kêduè hal ntu dilakuin sêcarè bêrbèda amè punyè manpaat nyang bèda jugè. Sêbêlon olahragè, pênting buat êlu ngêlakuin pêmanasan. Tanpè pêmanasan duluan, otot bakal bêradè padè kondisi ngasoh amè kaku. Otot nyang kaku bêrisiko buat nyêbabin cidêrè wayah bêolahragè. Mangkenyè, jangan lupè pêmanansan dulu sêbêlon olahragè, yè!

Topic: sports
Waktu aye kuliah semester 2, aye senenh bener aye ade waktu libur lama selama sekitar 3 bulanan. Akhirnye aye mutusin buat nyoba magang. Terus pas aye udeh ikutin beragam tahapan rekrutmen dan aye diterima, nyatanye aye kagak boleh sama babehnye aye. Akhirnye aye pun mutusin buat jualan online. Anh aye liat-liat deh tuh anekan barang yang dijual secara online dan yang modalnye kagak gede. Akhirnye aye nemu supplier buat jualan online yang bikin aye kagak perlu keluarin modal gede, ya entu jualan pernak-pernik alat sekolah dan tote bag secara online. Akhirnye aye pun mulai ijin ke penjualnye buat jualin dagangannye secara online. Setelah die setuju, aye pun mulai promosiin dagangannye aye secara online deh.

Topic: business
Dalem islam sebenernye tuh diajarin buat kite hidup sehat. Apa aje nyang bisa perintah Allah nyang bisa jadiin kite sehat. Pertama disuruh tuh sholat 5 waktu, menurut kesehatan tuh gerakan sholat bae buat kesehatan. Kedua, puasa di bulan suci Ramadhan, selain dapet pahala puasa juga bikin kite jadi sehat khusunye buat pencernaan kite. Ketiga, kite diperintahin buat bangun shubuh trus beraktifitas setelah itu, nah biasa bangun pagi tuh bae buat kesehatan tubuh kite, karna begadang tuh bikin organ-organ tubuh kite jadi kaga sehat. Nah, dari situ aja kalo kite ikutin dengan bae tubuh kite nih InsyaAllah bakal sehat dan bugar dah.

Topic: religion
Liburan aye kemaren pan jalanye rame-rame nih, pan kesian ya kalo ada orang nyang kaga nikmatin perjalanan gara-gara die mabok. Nah sebelum jalan aye cari-cari tau tuh ade ga sih hal nyang dilakuin supaya bisa cegah orang jadi kaga ngerasain mabok perjalanan. Teryate ade nih saran dari Alodokter, kalo kite naik mobil ama kereta pilih tempat duduk paling depan trus duduknye deket jendela. Kalo kite pergi pake kapal laut, pesen juga tuh tempat duduk nyang paling depan, di tengah, ato ga di dek bagian atas. Kalo kite perginye naek pesawat, pilih tempat duduk deket sayap ato ga deket jendela, nah bisa tuh arahin pendingin ke bagian muka.

Topic: leisures
Rekomendasi usaha rumahan lainnye yang dapat menjadi pilihan adalah sebagai guru les privat. Kite ntu dapat memanggil para murid ke rumah ataupun sebaliknye, kite yang menghampiri para murid. Pilihlah salah satu mata pelajaran yang paling dikuasai. Dengan kian bejibun siswa yang dimiliki, maka penghasilan pun akan mengikuti. Kagak hanya sebagai guru les privat, kursus online juga dapat menjadi salah satu ide serta peluang usaha rumahan yang sedang trend, terutama kursus online bahasa asing, bisa bahasa Inggris, bahasa Mandarin, atau bahasa asing lainnye yang kite bisa kuasai. Oleh karenanye ntu jika kite bisa memiliki kemampuan berbahasa asing, cobalah untuk menjalankan usaha ntu. Usaha ntu bisa dilakukannye ntu tanpa perlu keluar rumah, hanya melalui Zoom, Google Meet, dan platform sejenis lainnye.

Topic: business
Impian ama cita-cita anak kan emang beragam yak, kite juga mesti tuh pilih-pilih informasi tentang jadi apa nyang anak mao. Karena anak belom ngarti konsekuensinye, ada baenya kite ngarahin. Kalo anak udeh tau apa nyang die mau, tanya dulu alesan knapa die mau impian kaya gitu. Biar kite yakin kalo impian die tuh dateng dari diri sendiri bukan dari ikut-ikut temen aje gitu. Cita-cita ato impian anak pan kaga lepas dari apa nyang die liat, nah kalo die liat itu trus tertarik nah kite tinggal arahin supaya bisa jadi apa nyang dia mau. Nah terakhir kite kasih tau deh tuh langkah apa aje nyang jarus dilewatin buat jadi apa nyang die mau.

Topic: sports
La Moelu idup barêngan babehnyè nyang gawèan sêari-arinyè mancing di sungèi. Suatu wayah, babèhnyè ngêdapêtin sêèkor ikan kêcit nyang kocak sêkaligus anèh nyang kêmudian dirawatnyè. Kagak disangkè, bèsoknyè ikan ntu tumbuh amat gêdé dan têrus ngêgêdé saban kali dipindèhin kê wadèh nyang lêbih gêdê. Babèhnyè kêmudian mutusin La Moelu buat ngêlêpasin ikan nyang dikasih namè Jinnade itu di laut. La Moelu bêpêsên supayè Jinnade kudu datêng saban kali diè ngêmanggilnyè. Tapi, adè têtanggè La Moelu nyang manggil Jinnade, têrus nangkêp amè ngêgarêsnyè. Ngêtauin ntu, La Moleu amat sêdih. Diè têrus ngubur duri Jinnade. Kagak lamè dari kuburan ntu, tumbuh sêbuah pu'un êmas nyang bisè dipakè La Moelu buat kêbaèkan.

Topic: culture & heritage
Sebenernya laki tuh kaga suka diatur-atur, apalagi blom jadi suami. Mangkanye dulu aye pas orang mikir macem-macem ama LDR aye mah nanggepinnye santai. Aye mikirnye tuh buat apa repot-repot nyari tau, kalo orang udeh jahat mah nanti juga ketauan sendiri. Ampe sekarang udeh jadi laki juga ye jarang tuh ngecek hp suami, cuman kadang-kadang kalo ade sesuatu nyang nyeleweng aye suka lit sendiri. Emang kalo mao begitu kite cuman perly berserah ama Allah, karna kan pasangan kite manusia nyang punya juga Allah. Jadi tugas kite mah kaga usah ribet jagain ampe sebegitunye, tinggal berdoa aje sama Allah minta perlindungan buat suami kite.

Topic: slice of life
Kecil-kecil banyak khasiatnya apa lagi kalo bukan kunyit. Kunyit taneman dari Asia Tenggara yang termasuk famili Zingiberaceae, senyawa utama yang jadi kandungan kunyit ade kurkuminoid ama minyak atsiri. Rimpang kunyit ini biasanye dijadiin jamu dan bisa dicampur rimpang laen supaya minumnya enak. Minuman rimpang kunyit punya banyak manfaat buat nyembuhin penyakit, seperti melawan infeksi, radang, maag, infeksi, merawat organ hati dan masih banyak lagi manfaatnye. Khasiat yang segitu bejibun kayanya sayang banget ye dilewatin, jadi kaga perlu nunggu sakit buat konsumsi yang namanya rimpang kunyit. Buat menjaga kesehatan, kunyit cocok banget nih dikonsumsi sehari-hari. Kaga perlu khawatir ama rasanya,bisa dicampurin ama bahan-bahan alami lain supaya lebih enak contohnye madu.

Topic: food & beverages
Sebelomnya kita ngomongin olahraga sepak bola, olahraga yang didemenin murid laki-laki. Kali ini kita ngomongin kedemenan murid laki-laki juga yang mirip sama sepak bola, namanya futsal. Keliatan sama ama sepak bola, tapi banyak banget yang ngebedain futsal ama sepak bola. Pertama, beda dari ukuran lapangannya. Kalo sepak bola maennya di lapangan yang kebuka atawa biasanya lapangan yang berumput. Kalo futsal maennya di lapangan yang ketutup ama lebih kecil ukurannya. Kedua, jumlah pemaennya beda. Sepak bola butuh paling engga 12 pemaen, futsal pemaennya 5 orang. Futsal cuma butuhin 2 pemaen flank, 1 pemaen pivot, 1 pemaen anchor, ama 1 kiper. Futsal ini lama maennya 40 menit dibagi 2 kali, ama tambahan 10 menit istirahat. Futsal ama sepak bola ini mirip, tapi kita udah liat banyak juga perbedaannya, kan? Walopun beda, futsal juga olahraga yang ngelatih kekuatan kaki ama kecepetan lari.

Topic: sports
Umumnye pertandingan bola basket diadainnye ntu kalo yang profesional diadainnye indoor, tapi kalo yang santai di lapangan terbuka. Penggemar ntu olahraga bola basket cukup bejibun. Ntu olahraga disukai baik perempuan maupun pria, dan semua umur demen. Bola basket adalah olahraga bola berkelompok yang terdiri atas dua tim beranggotakan masing-masing lima orang yang saling bertanding mencetak poin dengan memasukkan bola ke dalam keranjang lawan. Bola basket dapat di lapangan terbuka, walaupun pertandingannye ntu profesional pada umumnye dilakukan di ruang tertutup. Lapangan pertandingan yang diperlukan juga relatif tidak besar, misal dibandingkan dengan sepak bola. Selain ntu, permainan bola basket juga lebih kompetitif karena tempo permainan cenderung lebih cepat jika dibandingkan dengan olahraga bola yang lain.

Topic: technology
Pemerentah, terutame menteri ekonomi, gencer bangat ningkatin angka wirausahawan di Indonesie dengan ngasi bebage macem keuntungan bagi mereka. Pihak pemerenta ngerasa "beterime kasi" ame para wirausahawan, soalnye ude bantu ngurangin angka pengangguran di Indonesie dengan ngebuka lapangan kerja nyang seluas-luasnye di sektor UMKM (Usahe Mikro Kecil ame Menengah). Makanye, dari pemerenta juge ngebuka jalan gede bangat buat ngebantu pekembangan ame kemandirian usaha. Beberape di antarenye dengan ngemudahin pas mao bikin surat ijin usahe, ngasi pinjeman modal buat usahe mikro kecil ame menengah, bahkan ame bantuin masarin produk-produknye. Ntu juge alesan karang-karang enih banyak dari sektor pemerenta nyang ngadain kerja same ame usaha-usaha kecil punye wirausahawan.

Topic: business
Kandungan alpuket udeh kita bahas, sekarang kita cari tau nih tentang manfaat mindo alpuket pas lagi diet. Pastinya alpuket bisa nurunin berat badan, alesannye karna lemak nyang ada ama alpuket tuh mudah dibakar di dalem tubuh trus diubah deh jadi nyang namanye energi. Selain itu, lemak baik ama kalori di dalem alpuket tuh padat jadi bikin kite cepet kenyang. Bisa mencegah sakit nyang namanye osteoporosis, karna dalem alpuket tuh ada 25% vitamin K nyang dibutuhin tubuh saban hari, kita pan udeh tau ye kalo citamin K bagus banget buat tulang. Alpuket juga bisa menjaga kesehatan pencernaan, walaupun daging buahnya lembut teryata alpuket tinggi akan serat sekitar 6-7 gram dah dari setengah buahnye. Nah nyang kite mesti tau kalo makan makanan dengan tinggi serat kan ga bikin kite kena sembelit, terus pencernaan jadi sehat, ama bisa juga nurunin risiko kanker usus besar.

Topic: food & beverages
Wisata Perahu Kalimas Surabaya ude dibuka buat warga surabaya. ude cukup banyak warga nyang penasaran ame ingin  nycobain. Tapi, pemesenan tiket cuman bise dilakuin online.kalo pemesanan tiket Wisata Perahu Kalimas cuman bise dipesen di situs web tiketwisata.surabaya.go.id. abis beres masuk di halamannye. nah elu pilih dah destinasi wisata nyang bakal dipesen. buat sementara eni, pilihan rute nyang ade di situs itu cuman Monkasel-Siola atawa sebaliknye. buat mesen tiket Wisata Perahu Kalimas, klik menu dah, terus tentuin tanggal ame jamnye, Sayangnye, pas ane coba buat mesen tiket naik perahu di Kalimas pade hari Minggu, hampir seluruh jam dari jam 15.00-16.00 WIB sampe jam 20-21.00 WIB udah abis. bise jadi antusiasme warga Surabaya buat coba wisata baru di Surabaya ini sangat tinggi.tapi armada perahu nyang ade di lokasi masih belom banyak.

Topic: leisures
Pagi hari setelah sarapan jadi waktu terbaik untuk menuntaskan semua pekerjaan yang udeh menunggu. Namun, lewat jam makan siang, bisa jadi kite justru berjuang untuk tetap bisa berkonsentrasi menyelesaikan pekerjaan hari ntu. Untuk menghindari rasa penat berlebih, kagak ada salahnye jika kite mencuri waktu sedikit. Boleh juga berjalan ke pantry dan bikin kopi atau teh, hingga melipir ke mini market di lantai dasar. Istirahat singkat seperti ntu penting dilakukan supaya tubuh, dan pikiran kite punya kesempatan mengambil jeda alias kagak diforsir terus menerus. Justru dengan waktu jeda, kite bisa lebih produktif karena udeh merasa cukup bugar untuk kembali menyelesaikan tugas sesuai tenggat waktunye. 

Topic: business
Berenang merupakan salah satu olahraga atau kegiatan yang aye senengin sejak kecil. Sebenernye aye kaga bisa ntu olahraga tapinye aye demen aje tiap maen air. Walaupun pas di kolam renang kaga melakukan ntu gerakannye olahraga, cuma jalan aje di pinggiran kolamnye. Karena sebenernye kaga bisa sama ntu olahraga, dan takut aje gitu bawannye takut tenggelem atau gimane, tapi bawaannye selalu pengen nyemplung. Padahal babeh, dan adek aye jago bener berenang, dan adek aye berani banget berenangnye. Aye juga udeh diajarin babeh aye tapi aye tetep takut dan kaga berani. Tetep aje tuh maunye jalan di pinggiran kolam renang kaga mau berenang ke tengah-tengah. Tapi udeh tau takut maunye tetep nyemplung, pokoknye complicated banget dah.

Topic: sports
Pêlaksanèan bêrbagè upacarè adat nyang adè di Bali kagak pêrnèh lêpas dari pêran pêcalang. Pêcalang dapêt disêbut jugè sêbagè polisi adat Bali. Mêrèka mêrupakan pênjagè kêtêrtiban amè kêamanan nyang adè di Bali, tapi sipatnyè sêcarè adat. Anggotè pêcalang dipilih amè masarakat dèsa atau masarakat adat sêtêmpat. Orang nyang kêpilih ngêjadi pêcalang bakal dikasih pêlatihan amè aparat dan ditugasin buat hal-hal nyang bêrkaitan dêngan kêamanan amè kêtêrtiban. Diliat dari gawèan utamènyè, pêcalang punyè dua tugas. Pêrtamè, ngêjagè kêamanan amè kêtêrtiban masarakat adat di wilayah dèsa atau lingkungan adat têrtêntu. Kêduè, tugasnyè adalah ngêtauin aturan amè pontên adat sêhinggè bisè ditegakkin dêngan gasik.

Topic: culture & heritage
Sêkitar 2009, Mariah ngêdapêt idè buat usahè kèsèt dari sisè duit bêlanjè nyang dikasih lakinyè. Diè bêpikir, dêngan 20 rèbu rupiah, apè nyang bisè diè lakuin pêranti nambèh pêmasupan. Duit 20 rèbu rupiah ntulah nyang kêmudian diè jadiin modal awal buat ngêmulè usahè kèsètnyè. Modal ntu diè gunèin pêranti ngêbêli kaèn pêrca amè alat pêmintal sêbagè bahan ngêjè kèsèt. Kèsèt kêjèannyè dihargèin Rp2.000 pêr buah dêngan ratè-ratè pênjualan 10 kèsèt dalêm atu minggu atau sêkitar 40 buah kèsèt dalêm sêbulan. Bulan dêmi bulan, taun dêmi taun, usahè nyang diè rintis mulè nampakin hasil. Kèsèt kêjèannyè udèh ngêmilikin pasar dèwèk. Sêlaèn diè jual di lingkungan rumèhnyè, ênyak mêrtuènya gè milu ngêmasarin kèsèt kêjèannyè.

Topic: business
Di Jakarte, ade atu makanan nyang makin ari makin susah buat dicari. Gabus pucung, namanye. Bentukannye mirip rawon, item-item gitu warnanye, tapi kuahnye lebih encer ame kagak pekat-pekat amat. Bahan utamanye kluwek ame ikan gabus nyang biasanye idup di kali ame rawa-rawa. Teksturnye padet soalnye ikannye berserat. Kalo rasanye asem seger ame gurih gitu, bawaan dari bahan utamanye. Onoh ikan gabus juge kagak bisa sembarang dimasak, entar rasanye jadi pait malah kagak kemakan. Makanye, nyang ngolah bahan-bahan gabus pucung ini juge kagak bisa sembarang orang, biasanye turun-temurun. Gegara itu jadinye malah langka karang. Banyak nyang ngide bikin bahan dasarnye jadi ikan laen, tapi rasanye juge ikutan berubah. Moga nyang udeh turun-temurun bisa bantu bikin gabus pucung kagak langka, deh, yak.

Topic: food & beverages
Akhir-akhir eni cincau mulei lagi jadi minuman herbal nyang rame diminum ama orang-orang. Pegimane kaga, minuman nyang dibikin dari daon cincau ijo eni ngandung banyak serat. Serat eni fungsinye buat ngelancarin pencernaan. Selaen entu cincau ijo juga punye khasiat ngedinginin awak ama nurunin risiko penyakit degeneratif. Biasenye cincau diolah buat dijadiin minuman nyang nyegerin. Daon cincau nyang udeh dicuci terus dibejek-bejek pake aer dikit bagen ancur tuh daon, abis itu tambahin aer dikit-dikit. Abis ntu saring tuh aer daon trus didiemin ampe jadi padet. Ditambah es batu ama gule merah ngebikin cincau eni makin sedep ama nyegerin ape lagi kalo diminum pas tengari-ngari bolong.

Topic: food & beverages
Kalo mau baca Al-Qur'an supaya bisa kite amalin di kehidupan sehari-haru teryate ada adabnye. Pertama tuh sebelum baca, kite niatin kalo bacaan kite karena Allah sema-mata. Kite bersihin diri kite dulu dari hawa nafsu ama motivasi buat di dunia. Kalo mau baca Al-Qur'an ada baenya pake pakean nyang menutul aurat. Kalo mau baca tuh diperhatiin arahnye, mending arahin ke kiblat. Kalo mau nyentuh A-Qur'an jug ada baenya kite dalem keadaan bersih dari hadast besar maupun kecil. Ada baenya kite kaga lagi berhalangan ato udah wudhu. Ada baenya sebelom baca Al-Qur'an udeh ngebersihun mulut. Nah nyang terakhir tuh kalo mau baca Al-Qur'an mesti tenang ama khusyuk bacanye.

Topic: religion
Elu tau alat olahraga ape aje? Tau pull bar kagak? Pull bar jaman enih udeh ade dalam model portable jadinye elu bisa lakuin latihan pull up di rumah. Entu alat fitness sederhana buat di rumah enih bisa secara gampang dipakein ke tembok atau pintu yang kokoh dan kuat buat nahan gerakan tubuh elu pas pull up. Entu alat fitness biasanye berupa palang tunggal yang bahannye besi baja kuat. Supaye bikin nyaman paa latihan, pade bagian pegangan umumnye bahannye dari bahan busa atau foam yang lembut dan kagak licin pas elu pegang. Nah entu die tentang alat pull bar. Alat olahraga yang satu entu lumayan banyak juga ye manfaatnye?

Topic: sports
Pabangbon ntu wahana wisate nyang lagi nyohor banget di Bogor. Objek wisata eni ngejadiin nyang dateng berasa lagi nongkrong di atas awan. Tempat wisata nyang satu eni lagi heboh-hebohnye di sosial media, kayak TikTok ame Instagram. Pas didatengin tuh, tempatnye emang antep jos. Pabangbon, yang ade di Bogor eni, nyajiin pemandangan alam nyang antep, mane dampyak banget lagi. Abis ntu, tiket masuknye ramah buat kantong. Cuman Rp 15 rebu rupiah per orang. Buat para pengunjung diharepin buat selalu ngejaga protokol kesehatan carenye nerapin 3M, make masker, menjaga jarak, ama selalu mencuci tangan dimanapun. Nyang paling utame buruan dah divaksin biar kite kehindar dari gejala berat Covid - 19.

Topic: leisures
Pantai merah banyuwangi adalah salah satu destinasi wisata yang jadi gacoannye liburan di pulau Jawa. Laut merah ini boleh dikata gacoannye wisata Banyuwangi. Kalau ke Banyuwangi, kita akan menikmati keindahannye alam yang luar biasa. Alam pantai, perbukitan, taman nasional, bahkan sampai ujung timur wisatawan akan dimanjakan dengan suasana alamnye yang begitu memukau bikin hati girang. Apalagi yang ada di kota Banyuwangi ini, Pantai Pulau Merah yang selalu menjadi demenannye orang orang. Ntu pantai dinamainnye pantai merah karena pasirnye yang kadang warna kemerahan jadinye airnye juga berwarna gitu. Ntu pantai asik banget buat ngeloneng, olahraga air, dan lainnye, jadi kalo lagi ke Banyuwangi kudu wajib cobain ke ntu pantai dah dijamin hati jadi girang.

Topic: leisures
Di lapangan komplek Doel, lagi rame temen-temennye bebawa kok ame raket. Iye, pade pengen maen badminton, katanye. Doel kagak punye alat-alatnye, jadi die ngegesor bae bari nonton di pinggir lapangan. Ade empat temennye nyang maen; dua lawan dua. Posisi anggota timnye masing-masing same, atu di depan deket net (enoh, jejaring nyang dibentangin di tengah lapangan buat jadi pembatas), atu lagi agak ke belakang. Begitu temen Doel, nyang tugasnye jadi wasit, niup pluit, kok diservis dari tim belah kanan ke belah kiri. Begitu bae maennye, cuman nyang bikin seru pas ade smash-nye, apelagi ampe jumping smash, terus bise ampe bikin poin gegara netting ato nyemesh di deket net secara mendatar biar koknye jatoh di depan net lawan. Beuh, rame bat kalo udeh pake teknik-teknik begitu. Doel demen! Hasil akhirnye, abis tiga gim dimaenin, tim belah kanan menang gegara dua kali dapet poin 20 duluan. Hore!

Topic: sports